O B E C L E D N I C K É R O V N E

Všeobecne záväzné nariadenie

**č. 8 / 2016**

**ŠTATÚT**

**OBECNEJ POLÍCIE LEDNICKÉ ROVNE**

Schválené Obecným zastupiteľstvom v Lednických Rovniach

Vyvesené na pripomienkovanie: **11. 04. 2016**

Schválené:

Uznesenie:

Vyvesené:

Zvesené:

**Mgr. Marian Horečný**

**starosta obce**

1. **Úvodné ustanovenie**
	1. Zákon NR SR č. 564/91 Zb. o obecnej polícii v znení zákona č. 250/1994 Z.z.,

zákona č. 319/1999 Z. z., zákona č. 333/2003 Z.z. a Štatút Obecnej polície Lednické Rovne je základnou normou obecnej polície pre výkon služby.

* 1. pôsobnosť obecnej polície, základné úlohy obecnej polície, jej organizáciu, pôsobnosť obecnej polície, preukazovanie príslušnosti k ObP Lednické Rovne a prijímanie zamestnancov k obecnej polícii atď..
1. **Rozsah platnosti**

Štatút Obecnej polície Lednické Rovne sa vzťahuje a je záväzný pre všetkých

príslušníkov Obecnej polície obce Lednické Rovne.

1. **Predpisy pre činnosť obecnej polície:**

Zák. SNR č.369/1990 Zb. o obecnom zriadení v znení zmien a doplnkov,

Zák. SNR č.564/1991 Zb. o obecnej polícii v znení zmien a doplnkov,

Zák. SNR č.372/1990 Zb. o priestupkoch v znení zmien a noviel,

Zák. SNR č.315/1996 Z.z. o premávke na pozemných komunikáciách,

ďalšie právne normy súvisiace s činnosťou obecnej polície /Zákonník práce/

Všeobecne záväzné nariadenia obce Lednické Rovne,

Zásady, Smernice a Pokyny.

1. **Pojmy a skratky :**

Zb. - Zbierka

Z.z. - Zbierka zákona

Zák. - zákon

OZ - obecné zastupiteľstvo

ObP - obecná polícia

VZN - všeobecne záväzné nariadenie

ZoVZ - Zákon o výkone práce vo verejnom záujme

PZ- Policajný zbor

NObP- náčelník obecnej polície

1. **Zriadenie a riadenie obecnej polície**
	1. Obecnú políciu zriaďuje a zrušuje obecné zastupiteľstvo všeobecne záväzným

nariadením.

* 1. Činnosť obecnej polície riadi jej náčelník, ktorého na návrh starostu obce menuje a odvoláva obecné zastupiteľstvo.
	2. Obecné zastupiteľstvo v Lednických Rovniach na zasadnutí dňa 21.8.2007 podľa ustanovení § 2 ods. 2 Zákona SNR číslo 564/ 1991 Zb. o obecnej polícii v znení neskorších predpisov, zriadilo uznesením č. 7/2007 Obecnú políciu v Lednických Rovniach.
	3. Sídlo Obecnej polície v Lednických Rovniach sa nachádza v budove Obecného úradu na Námestí slobody 32
1. **Základné úlohy obecnej polície**
	1. Obecná polícia v Lednických Rovniach:
2. zabezpečuje verejný poriadok v obci, spolupôsobí pri ochrane jej obyvateľov a iných osôb v obci pred ohrozením ich života a zdravia,
3. spolupôsobí s príslušnými útvarmi Policajného zboru pri ochrane majetku obce, majetku občanov, ako aj iného majetku v obci pred poškodením, zničením, stratou alebo pred zneužitím i s využitím iných zabezpečovacích ústrední zabezpečujúcich signalizáciu a iných zabezpečovacích systémov (pulty centrálnej ochrany),
4. dbá o ochranu životného prostredia v obci,
5. dbá o dodržiavanie poriadku, čistoty a hygieny v uliciach, iných verejných priestranstvách a verejne prístupných miestach,
6. vykonáva všeobecne záväzné nariadenia obce, uznesenia obecného zastupiteľstva a rozhodnutia starostu obce,
7. ukladá a vyberá v blokovom konaní pokuty za priestupky ustanovené osobitným predpisom a tiež za priestupky proti bezpečnosti a plynulosti cestnej premávky spáchané neuposlúchnutím zákazu, ktorý vyplýva z úpravy cestnej premávky vykonanej dopravnými značkami alebo dopravnými zariadeniami objasňuje priestupky, ak tak ustanovuje zákon,
8. oznamuje príslušným orgánom porušenie právnych predpisov, ktoré zistí pri plnení svojich úloh a ktorých riešenie nepatrí do pôsobnosti obce,
9. plní úlohy na úseku prevencie v rozsahu pôsobnosti ustanovenej zákonom o obecnej polícii.
	1. Obec Lednické Rovne môže vymedziť obecnej polícii aj ďalšie úlohy, ak to ustanovujú osobitné zákony.

1. **Organizácia Obecnej polície Lednické Rovne**
	1. Obecnú políciu v Lednických Rovniach tvoria príslušníci obecnej polície, ktorí sú zamestnancami obce Lednické Rovne a pri plnení úloh majú postavenie verejného činiteľa.
	2. Počet príslušníkov obecnej polície, organizáciu obecnej polície, objem mzdových prostriedkov, ako aj technických prostriedkov obecnej polície určuje obecné zastupiteľstvo.
	3. Organizáciu a ďalšiu činnosť obecnej polície upraví Organizačný poriadok Obecnej polície Lednické Rovne, Pracovný poriadok zamestnancov obce Lednické Rovne, Zásady, Smernice, Pokyny starostu obce, NObP, prípadne zástupcu starostu obce
	4. Obecná polícia pri svojej činnosti používa krátke guľové zbrane, ktorých držiteľom je podľa osobitných predpisov obec Lednické Rovne.

* 1. Výzbroj a výstroj príslušníkov obecnej polície bude zabezpečovaná podľa schválených zásad vystrojovaniaObP Lednické Rovne a schváleného rozpočtu pre ObP na príslušný rok.
1. **Pôsobnosť Obecnej polície Lednické Rovne**
	1. Obecná polícia Lednické Rovne má pôsobnosť v obci Lednické Rovne.

* 1. Na požiadanie PZ SR, orgánov a úradov samosprávy , štátu, zdravotníctva a organizácií môže v mimoriadnych a odôvodnených prípadoch obecná polícia pôsobiť aj mimo územia obce Lednické Rovne, ak k tomu dal súhlas starosta obce, prípadne zástupca starostu obce alebo NObP, v tom prípade nie je možné použiť bod 7.4.
1. **Základné povinnosti príslušníkov obecnej polície**

Príslušník obecnej polície pri plnení úloh je povinný najmä:

1. dodržiavať zákony a iné všeobecne záväzné právne predpisy a v ich rámci sa riadiť pokynmi náčelníka a pokynmi starostu.
2. dbať na vážnosť, česť a dôstojnosť občanov i svoju vlastnú a nepripustiť, aby občanom v súvislosti s činnosťou obecnej polície vznikla bezdôvodná ujma a prípadný zásah do ich práv a slobôd neprekročil mieru nevyhnutnú na dosiahnutie účelu sledovaného zákrokom,
3. zakročiť podľa svojich možností a schopností v medziach tohto zákona a iných všeobecne záväzných právnych predpisov, prípadne vykonať iné nevyhnutné opatrenia, ak je dôvodné podozrenie, že bol spáchaný alebo je páchaný trestný čin, priestupok, iný správny delikt alebo iným spôsobom rušený verejný poriadok,
4. zakročiť, ak je ohrozený život, zdravie alebo hrozí škoda na majetku; nemusí tak

urobiť, ak by tým vystavil vážnemu ohrozeniu seba alebo iné osoby,

1. oznámiť v prípade, že bol spáchaný trestný čin, vec Policajnému zboru alebo prokurátorovi a podľa povahy veci tiež zamedziť vstupu nepovolaných osôb na miesto činu,
2. poučiť pri vykonávaní zákrokov osoby o ich právach,
3. oznamovať bezodkladne náčelníkovi závady a nedostatky, ktoré ohrozujú alebo sťažujú výkon jeho činnosti.
4. oboznamovať sa so zákonnými normami a inými právnymi predpismi vrátane VZN obce Lednické Rovne, ktoré súvisia s činnosťou ObP, ovládať ich a zúčastňovať sa ich preškolení a preskúšaní vedomostí.
5. **Prijatie k obecnej polícii**
	1. Príslušníkom obecnej polície sa môže stať len bezúhonná osoba, staršia ako 21

rokov, ktorá je telesne, duševne a odborne spôsobilá na plnenie úloh obecnej polície.

* 1. Uchádzači o prijatie do zamestnania v obecnej polícii musia podľa

obsadzovania funkcii spĺňať minimálne nasledovné vzdelanie:

**- náčelník obecnej polície** – stredoškolské vzdelanie s maturitou,

**- príslušník obecnej polície**– stredoškolské vzdelanie s maturitou,

čo doložia uchádzači kópiou maturitného vysvedčenia.

* 1. Príslušník obecnej polície skladá sľub tohto znenia:

"Sľubujem, že budem riadne plniť svoje povinnosti, chrániť záujmy obce a jej obyvateľov, zachovávať ústavu, zákony a ostatné všeobecne záväzné právne predpisy."

1. **Odborná spôsobilosť a odborná príprava príslušníkov obecnej polície**

* 1. Príslušník obecnej polície môže plniť úlohy obecnej polície podľa zákona o

obecnej polícii v platnom znení iba vtedy, ak má úplné stredné vzdelanie alebo

úplné stredné odborné vzdelanie a získal odbornú spôsobilosť príslušníka

obecnej polície (ďalej len „odborná spôsobilosť“).

* 1. Odbornú spôsobilosť získa príslušník obecnej polície absolvovaním odbornej

prípravy príslušníkov obecnej polície (ďalej len „odborná príprava“) a úspešným vykonaním skúšky odbornej spôsobilosti (ďalej len „skúška“) pred odbornou komisiou Policajného zboru. Príslušník obecnej polície môže opakovať skúšku iba raz na opravnej skúške. Ak príslušník obecnej polície nevykoná opravnú skúšku môže vykonať novú skúšku až po opakovanom absolvovaní odbornej prípravy. Dátum a miesto vykonania skúšky a opravnej skúšky určuje ministerstvo.

* 1. Odbornú spôsobilosť spĺňa aj príslušník obecnej polície, ktorý získal vzdelanie

v študijnom odbore bezpečnostná služba na strednej škole alebo na vysokej škole.

* 1. Obec Lednické Rovne je povinná uhradiť Ministerstvu vnútra SR

preukázateľné náklady súvisiace s odbornou prípravou a vykonanie skúšky

príslušníka obecnej polície, náklady na opakovanú odbornú prípravu a opravnú skúšku si hradí príslušník ObP sám.

* 1. Ministerstvo vnútra SR vydá osvedčenie o odbornej spôsobilosti príslušníka

obecnej polície (ďalej len „osvedčenie“):

1. príslušníkovi obecnej polície bezprostredne po úspešnom vykonaní skúšky, alebo
2. na základe písomnej žiadosti príslušníkovi obecnej polície, ktorý získal odbornú spôsobilosť podľa bodu 11.3. K žiadosti príslušník obecnej polície priloží osvedčený odpis alebo osvedčenú kópiu vysvedčenia o záverečnej skúške v študijnom odbore bezpečnostná služba, alebo ak ide o absolventa vysokej školy, osvedčený odpis alebo osvedčenú kópiu vysokoškolského diplomu v študijnom odbore bezpečnostná služba.
3. **Zariadenia kde sa vykonáva odborná spôsobilosť, dĺžka odbornej prípravy**
	1. Odbornú prípravu vykonáva Ministerstvo vnútra SR v stredných odborných

školách policajného zboru, alebo sa vykonáva v zariadeniach obcí na základe písomnej žiadosti obce o vykonanie odbornej prípravy a skúšky.

* 1. Žiadosť o vykonanie odbornej prípravy a skúšky obsahuje:
1. názov obce,
2. meno, priezvisko, titul, rodné číslo, adresu trvalého pobytu a identifikačné číslo (ďalej len „ osobné údaje“) príslušníka obecnej polície, ktorý má absolvovať odbornú prípravu a skúšku,
3. vyhlásenie príslušníka obecnej polície, ktorý má absolvovať odbornú prípravu a skúšku, že súhlasí, aby ministerstvo spracúvalo a evidovalo jeho osobné údaje,
4. odtlačok pečiatky obce, meno a priezvisko starostu obce a jeho podpis.

* 1. Termín nástupu na odbornú prípravu určuje ministerstvo alebo zariadenie obcí

tak, aby bola odborná príprava vykonaná aspoň raz v roku, to neplatí, ak nebola ministerstvu alebo zariadeniu obcí v priebehu roka doručená písomná žiadosť obce o vykonanie odbornej prípravy a skúšky.

* 1. Obec Lednické Rovne je povinná uhradiť ministerstvu alebo zariadeniu obcí

preukázateľné náklady súvisiace s vykonaním odbornej prípravy.

* 1. Dĺžka trvania odbornej prípravy príslušníkov mestskej polície je 420 hodín.
	2. Formu, rozsah odbornej prípravy, vzor žiadosti o vykonanie odbornej prípravy

a o vykonanie skúšky, podrobnosti o organizácii a o vykonávaní odbornej

prípravy ustanovilo nariadenie vlády Slovenskej republiky.

* 1. Odborná spôsobilosť získaná do 31.12. 2003 sa považuje za odbornú

spôsobilosť získanú a osvedčenia vydané do 31.12.2003 sa považujú za vydané

podľa zákona NR SR č.564/1991 Zb. o obecnej polícii v znení neskorších zmien a noviel.

1. **Preukazovanie príslušnosti k Obecnej polícii Lednické Rovne**
	1. Príslušník Obecnej polície v Lednických Rovniach je povinný pred zákrokom

preukázať svoju príslušnosť k obecnej polícii, nemusí tak urobiť, ak to povaha a okolnosti zákroku neumožňujú.

* 1. Preukazovanie príslušnosti k obecnej polícii:

rovnošatou s viditeľne označeným identifikačným číslom, preukazom príslušníka Obecnej polície v Lednických Rovniach, ako aj ústnym vyhlásením „obecná polícia“.

* 1. Preukaz príslušníka Obecnej polície je vyhotovený:

**Predná strana**: podklad bledomodrý v kombinácii s tmavomodrým, so znakom obce Lednické Rovne, v hornej časti biely nápis „OBECNÁ POLÍCIA LEDNICKÉ ROVNE**“** v tmavomodrom páse a obsahuje fotografiu príslušníka ObP s okrúhlou pečiatkou obce Lednické Rovne s nápisom „OBEC LEDNICKÉ ROVNE“ v strede so štátnym znakom SR, identifikačné číslo príslušníka ObP a podpis starostu obce.

**Zadná strana:** podklad bledomodrý v kombinácii s tmavomodrým, so znakom Obce Lednické Rovne, v hornej časti biely nápis „OBECNÁ POLÍCIA LEDNICKÉ ROVNE“ v tmavomodrom páse, v pravej strane preukazu trikolóra farieb vo vlajke obce Lednické Rovne, meno a priezvisko príslušníka ObP Lednické Rovne, dátum jeho narodenia a funkcia.

* 1. Preukaz príslušníka Obecnej polície Lednické Rovne nesmie byť zameniteľný

s preukazmi ozbrojených zborov a ozbrojených síl a môže sa používať len pri plnení úloh obecnej polície.

* 1. Pri výkone služby sa pri styku s občanmi príslušník obecnej polície preukazuje

identifikačným číslom, nie menom a priezviskom.

* 1. Príslušníci Obecnej polície v Lednických Rovniach pri plnení úloh používajú

rovnošatu:

* + 1. bunda, sako alebo plášť tmavomodrej farby s náramenníkmi rovnakej farby, šírka náramenníkov je najmenej 50 mm a dĺžka najmenej 120 mm,
		2. košeľa s dlhým rukávom bledomodrej farby alebo košeľa s krátkym rukávom bledomodrej farby s nárameníkmi tmavomodrej farby, šírka náramenníkov je najmenej 50 mm, dĺžka najmenej 120 mm,
		3. viazanka tmavomodrej farby,
		4. nohavice alebo sukňa tmavomodrej farby,
		5. opasok čiernej farby, ako aj puzdra na strelivo, donucovacie prostriedky atď.,
		6. puzdro na zbraň čiernej farby, ak príslušník ObP pri svojej činnosti nosí zbraň,
		7. pokrývka hlavy tmavomodrej farby, ktorá je po celom obvode označená pásom s čiernobielymi štvorcami s dĺžkou strán 15 mm v troch radoch tak, aby sa čiernobiele štvorce striedali šachovnicovým spôsobom, na čelnej strane pokrývky hlavy je umiestnený čiapkový odznak Obecnej polície Lednické Rovne,
		8. topánky čiernej farby.
	1. Príslušník obecnej polície môže používať okrem výstrojnych súčastí

uvedených v bodoch 13.7. až 13.7.8. aj výstrojné súčastia v rovnakom farebnom vyhotovení s primeraným označením k príslušnosti k obecnej polícii ako :

* + 1. plášť do dažďa, pončo tmavomodrej farby s nápisom „OBECNÁ POLÍCIA“,
		2. služobnú vestu alebo sveter tmavomodrej farby,
		3. bundokošeľu bledomodrej farby s nárameníkmi podľa bodu 13.6.2.
		4. kombinézu /overal/ tmavomodrej farby,
		5. reflexná vesta s nápisom „OBECNÁ POLÍCIA“ alebo reflexný popruh- kríž
		6. služobný komplet, bundu zimnú, letnú tmavomodrej farby vo vyhotovení

podľa bodu 13.6.1.

* + 1. cyklistické nohavice krátke, cyklistické rukavice, cyklistická prilba,
		2. na ľavom rukáve bundy, plášťa, saka a košele vo vzdialenosti 100 mm

od švu rukáva je umiestnený kruhový znak Obecnej polície Lednické Rovne o priemere najmenej 100 mm, v strede znaku je erb obce Lednické Rovne o veľkosti najmenej 30 mm a po obvode znaku obecnej polície je umiestnený nápis „OBECNÁ POLÍCIA LEDNICKÉ ROVNE“ o veľkosti písmen najmenej 5 mm a nad týmto kruhovým znakom je vo vzdialenosti 50 mm umiestnený nápis „OBECNÁ POLÍCIA“ s veľkosťou písmen najmenej 10 mm, ktorý je v tvare polkruhovej výseče o priemere najmenej 100 mm a šírke 20 mm.

* 1. Na ľavej strane bundy, plášťa, saka alebo košele je 20 mm nad stredom

**horného okraja vrecka** umiestnený identifikačný znak obecnej polície obsahujúci nápis „OBECNÁ POLÍCIA LEDNICKÉ ROVNE“ s erbom obce Lednické Rovne v modro-striebornom vyhotovení a identifikačným číslom príslušníka Obecnej polície Lednické Rovne.

* 1. Používanie rovnošaty Obecnej polície Lednické Rovne je možné len pri plnení

úloh obecnej polície.

* 1. Používanie rovnošaty na súkromné účely príslušníkmi Obecnej polície

Lednické Rovne je možné iba vtedy, ak je rovnošata po dobe stanovenej životnosti a je z nej odstránený nápis „OBECNÁ POLÍCIA“ a kruhový znak Obecnej polície Lednické Rovne a je neupotrebiteľná pre výkon ďalšej služby.

* 1. Za rovnošaty, ktoré sú po dobe životnosti, dostanú príslušníci Obecnej polície

Lednické Rovne nové rovnošaty, ak to schválený rozpočet ObP Lednické Rovne dovolí. Používanie rovnošaty, výstrojných súčastí, doplnkov ako aj doba životnosti budú upravené v Zásadách vystrojovania príslušníkov Obecnej polície v Lednických Rovniach.

1. **Záverečné ustanovenie**
	1. Oprávnenia a ďalšie povinnosti príslušníkov obecnej polície sú upravené

Zákonom NR SR č. 564/ 1991 Zb. o obecnej polícii v platnom znení.

* 1. Spoluprácu obecnej polície s inými orgánmi upravuje § 24 a evidenciami

vedenými MV SR § 26 Zákona NR SR č. 564/ 1991 Zb. o obecnej polícii v znení zmien a doplnkov.

* 1. Dňom účinnosti tohto všeobecne záväzného nariadenia sa ruší Všeobecne

záväzné nariadenie obce Lednické Rovne č. 4/2007 zo dňa 13.11.2007 Štatút Obecnej polície

* 1. Zmeny a doplnky tohto všeobecne záväzného nariadenia schvaľuje Obecné

zastupiteľstvo.

* 1. Toto všeobecne záväzné nariadenie nadobúda účinnosť schválením Obecného

zastupiteľstva 15 dní od jeho zverejnenia spôsobom obvyklým.

 Mgr. Marian Horečný

starosta obce